钦定古今图书集成/明伦汇编/氏族典/第164卷 > 《廖用贤尚友录》 > 潘师正
## 钦定古今图书集成/明伦汇编/氏族典/第164卷 > 《廖用贤尚友录》 > 潘师正

按《唐书潘师正传》：“师正，贝州宗城人。少丧母，庐墓，以
孝闻。事王远知为道士，得其术，居逍遥谷。高宗幸东
都，召见，问所须，对曰：‘茂松清泉，臣所须也，既不乏矣’。
帝尊异之，诏即其庐作崇唐观。及营奉天宫，又敕直
逍遥谷作门曰仙游，北曰寻真。时太常献新乐，帝更
名祈仙、望仙、翘仙曲。卒年九十八，赠太中大夫，谥体
《元先生》。”